PREDUVRSTITVENI KVIZ (K02)

Ali izpolnjujete temeljne pogoje = 10 hitrih vprašanj

Slovenia Unique Experiences

**Preduvrstitveni kviz je sestavljen iz 10 vprašanj, na osnovi katerih lahko hitro ocenite, ali ima vaše doživetje možnost za sprejem v zbirko Slovenia Unique Experiences. Kviz izpolnite sami in tako hitro ugotovite ali:**

* PRVIČ: kot prijavitelj izpolnjujete temeljne pogoje za prijavo na Slovenia Unique Experiences (v tabeli vprašanja 1 do vključno 8) in
* DRUGIČ: ali ima vaše doživetje ključne značilnosti doživetij, ki jih bo STO tržila pod znamko kakovosti Slovenia Unique Experiences (10 vsebinskih značilnosti, ki so predstavljene v tabeli v vprašanju 10).

*POZOR: V primeru, da pri odgovarjanju na spodnja vprašanja potrebujete dodatna pojasnila, preverite razlage v P01 - PRIROČNIK s pojasnili kriterijev in smernicami.*

|  |  |  |
| --- | --- | --- |
| *Št.* | *Obvezni temeljni vhodni pogoji – kaj morate nujno zagotoviti* | *Odgovorite* |
| *DA* | *NE* |
| 01 | **Kot prijavitelj prevzemamo in jamčimo ORGANIZACIJO oziroma celotno IZVEDBO DOŽIVETJA.**Temeljni pogoj je, da ste kot prijavitelj ne samo razvojnik ali idejni snovalec doživetja, temveč da prevzemate organizacijo in tudi izvajate celotno doživetje (izpolnjevanje temeljnih pogojev in vsebinskih v skladu z vsebinskimi kriteriji oziroma smernicami). Gre torej za koncept *'one-stop-shop*' – kupec doživetje kupi kot celoto. Za informacije, rezervacijo, nakup ter izvedbo jamči ena organizacija (to je prijavitelj). |  |  |
| 02 | **Prijavitelj ob prijavi posluje že VSAJ POL LETA, za večdnevno doživetje pa mora imeti LICENCO ZA TURISTIČNO AGENCIJO.**Za zagotavljanje kakovosti Slovenia Unique Experiences mora imeti prijavitelj vzpostavljeno poslovanje in izpolniti temeljni pogoj, da kot poslovni subjekt na dan prijave deluje že vsaj pol leta. V primeru večdnevnega doživetja (paket, tura), mora imeti veljavno licenco za turistično agencijo. |  |  |
| 03 | **Doživetje je oblikovano kot PRODAJNO DOŽIVETJE.**Doživetje mora biti oblikovano kot prodajno ('saleable') doživetje, ki ima jasno opredeljeno:* Vsebino, čas trajanja in ceno.
* Prevladujočo temo in nagovarja izbrano ciljno skupino.
* Izvajalca (kdo izvaja doživetje in kdo & kje nudi več informacij).
* Rezervacijski kanal prijavitelja (kjer je mogoče doživetje preprosto rezervirati oziroma kupiti).
* Prodajno-trženjski kanal (poleg trženja preko platforme Slovenia Unique Experiences mora prijavitelj jamčiti tudi svoje promocijske in prodajne kanale).
 |  |  |
| 04 | **Doživetje je VODENO.**Ker gre za doživetja z močno izkustveno noto in izraženim lokalnim karakterjem, mora biti večji del doživetja voden – vključevati mora lokalnega in posebej za to doživetje usposobljenega vodnika, ki z močnim osebnim angažiranjem poda zgodbo in zagotavlja, da je doživetje premium kakovosti, individualno in butično. V primeru večdnevnega doživetja (paketa, ture), doživetje sestavlja več posameznih doživetij in nastanitev, izvajalec pa zagotavlja tekočo izvedbo in odlično izkušnjo. |  |  |
| 05 | **Doživetje se v obliki, kot ga prijavljamo, že IZVAJA.**Ker je zbirka Slovenia Unique Experiences zasnovana kot zbirka premium, butičnih in avtentičnih doživetij, morajo vsa z uvrstitvijo v zbirko Slovenia Unique Experiences že takoj nuditi res odlično izkušnjo. Zato je med temeljnimi pogoji, da je doživetje že na trgu, kar pomeni, da je že vzpostavljeno in preverjeno. Seveda ima prijavitelj priložnost, da svoje doživetje nadgradi in ga prijavi v nadgrajeni, a še vedno na trgu že preverjeni obliki. |  |  |
| 06 | **Jamčim INFORMACIJE in IZVEDBO (poleg slovenskega) vsaj še v ENEM TUJEM JEZIKU.**Prijavitelj mora imeti informacije o doživetju na svoji spletni strani (vzpostavljena spletna stran prijavitelja oziroma produkta oziroma doživetja je pogoj) – poleg slovenskega morajo biti informacije na voljo vsaj še v enem tujem jeziku. Zaželena je vsaj angleščina (kar pa ni pogoj, saj lahko določeno doživetje nagovarja druge jezikovne skupine). Vodnik mora biti sposoben izvesti doživetje vsaj v enem tujem jeziku. Prijavitelj zagotavlja odzivnost (telefonsko ter odgovor na vprašanje ali potrditev rezervacije do konca istega delovnega dne – več v kriterijih) – vsaj v enem tujem jeziku. |  |  |
| 07 | **Doživetje že imamo podprto z najmanj 5 KAKOVOSTNIMI FOTOGRAFIJAMI.**Fotografije morajo biti visoko resolucijske in konceptualno kakovostne, saj so namenjene predstavitvi doživetja v različnih orodjih. Oddane morajo biti v jpeg formatu v visoko resolucijski velikosti 2500 slikovnih točk po daljši stranici pri ločljivosti 300 dp.Posnete so tako, da ujamejo čustva in dajejo občutek o lokaciji in vsebini doživetja. Prijavitelj ima urejene pravice za uporabo, ki jih prenese na STO za potrebe trženja Slovenia Unique Experiences. Motivi so natančneje opredeljeni v K05 – OPIS DOŽIVETJA in PRILOGE.  |  |  |
| 08 | **Kot podjetje/ponudnik/destinacijska organizacija delujemo in svojo ponudbo že tržimo NA TUJIH TRGIH.**Zbirka Slovenia Unique Experiences je primarno namenjena za trženje in pozicioniranje Slovenije na tujih trgih, kar pomeni, da moramo tudi pri razvoju doživetij imeti v mislih tujega obiskovalca (kar seveda nikakor ne pomeni, da niso namenjena tudi za domačega). Več v P01 – PRIROČNIKU s pojasnili kriterijev in smernicami.*OPOMBA: Kdo so možni prijavitelji, je pojasnjeno v K01 – POZIV.* |  |  |
| 9 | *Vsebinski kriteriji – ocenite, koliko vaše doživetje sledi naslednjim 10 temeljnim vsebinskim značilnostim. Zagotoviti morate povprečno oceno najmanj 8.* | *Poskušajte oceniti vaše doživetje s točkami 1 do 10*  |
| 09-01: LOKALNO: Doživetje temelji na lokalni identiteti, je zvesto naravi, kulturi in ljudem območja ter skozi zgodbo podpira znamko in identiteto destinacije. |  |
| 09-02: AVTENTIČNO: Doživetje nudi pristno, originalno izkušnjo ter ne kopira in prevzema doživetij od drugod. |  |
| 09-03: EDINSTVENO: Doživetje vključuje element edinstvenosti in valorizira najbolj edinstvene prodajne priložnosti (USP) ponudnika/destinacije. |  |
| 09-04: IZKUSTVENO: Ima močno izraženo doživljajsko noto, ki obiskovalca nagovarja ne zgolj na funkcionalni, ampak tudi na čustveni in izkustveni ravni.  |  |
| 09-05: ZELENO: Zagotavlja vse temeljne elemente trajnostnega delovanja.  |  |
| 09-06: BUTIČNO: Obiskovalcu nudi občutek individualnosti in butičnosti. |  |
| 09-07: PREMIUM: Zagotavlja premium kakovost (temeljni elementi ponudbe in storitev) – jamči visoko kakovostno izvedbo v celotni nakupni poti. |  |
| 09-08: DODANA VREDNOST: Zaradi močne izkustvene note in močnega angažiranja ljudi doživetje ustvarja višjo dodano vrednost in nagovarja zahtevnega (tujega) obiskovalca, ki je za posebno doživetje pripravljen plačati tudi nekaj več. |  |
| 09-09: DESEZONALIZACIJA: Prizadevamo si, da Slovenia Unique Experiences z dobrimi vsebinami motivirajo k obisku izven poletja. |  |
| 09-10: 5-ZVEZDIČNOST: Prispeva k uresničevanju obljube Slovenije kot zelene butične destinacije za 5-zvezdična doživetja. |  |
| 10 | **V primeru, da na vprašanja niste odgovorili v celoti pozitivno, nas zanima, ali ste pripravljeni delati na razvoju doživetja oziroma ga nadgraditi – in se ponovno vrniti k prijavi ob edem od naslednjih odpiranj?** |  |

**V primeru, da ste na vseh prvih 9 vprašanj odgovorili pritrdilno (DA) – oziroma ocenjujete, da to lahko zagotovite, ter hkrati ocenjujete, da lahko pri vprašanju 10 zagotovite povprečno oceno najmanj 8,0 (in imate vsaj 5 kriterijev v 3 kategorijah ocenjenih z 10),**

**vas prijazno vabimo, da nadaljujete z naslednjimi koraki:** K03 – KRITERIJI, K04 – PRIJAVNICA, K05 – OPIS DOŽIVETJA in PRILOGE. Pri tem vam je v pomoč priloga P01 – PRAVILNIK.

**Ne pozabite, da bo poziv za Slovenia Unique Experiences v letu 2019 odprt 365 dni v letu, načrtovani pa sta 2 odpiranji oziroma ocenjevanji (15. marec in 20. september 2019).**

|  |
| --- |
| *Povzemite rezultate* |
| Koliko od 8 temeljnih vhodnih obveznih pogojev zadovoljujete? |  |
| Ali lahko morebitne NE odgovore v določenem časovnem obdobju spremenite v DA? |  |
| Kakšna je vaša ocena za vsebinski del kriterijev? |  |

**Izpolnjen kviz je namenjen za vašo uporabo in se ne oddaja upravitelju (STO).**

**V procesu vam bomo z veseljem pomagali.**

**Na voljo smo vam na e-mail naslovu unique@slovenia.info**

(kontaktna oseba na Slovenski turistični organizaciji: Miša Novak, telefon 041 645 097).